
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind declanşarea procedurii de selecţie 
pentru ocuparea postului vacant din cadrul Consiliului de administraţie la 
Drumuri Municipale Timişoara S.A.

Sectiunea a 2 - a 
Motivul emiterii proiectului de hotărâre

Consiliul de administraţie al Societăţii Drumuri Municipale Timişoara S.A. este format din 9 membri, însă, în contextul actual, un post a devenit vacant în urma revocării domnului Molnar Andrei.
Pentru ocuparea postului vacant este necesară declansarea procedurii de selecţie în conformitate cu prevederile art. 64 ind. 4 OUG nr. 109/2011 privind guvernanţa corporativă a întreprinderilor publice și cu prevederile art. 3 lit. b) din HG nr. 722/2016 privind aprobarea normelor metodologice de aplicare a unor prevederi din OUG 109/2011.
În cazul societăţilor la care statul sau o unitate administrativ-teritorială este acţionar unic, declanşarea procedurii de selecţie a membrilor consiliilor de administraţie se realizează la data la care autoritatea publică tutelară emite actul administrativ în acest sens.
În concluzie, considerăm că este oportună iniţierea unui proiect de hotărâre privind declanşarea procedurii de selecţie pentru ocuparea postului vacant din cadrul Consiliului de administraţie la Drumuri Municipale Timişoara S.A.

